Hannibal

Hannibal (565 - ) er en soldat og kongelig livvagt i Skeldvogt. Han var originalt livvagt for Kong Jalokin. Efter Jalokins død beholdte han dog sit job, og blev livvagt for Kong Jerry.

Livvagt for Kong Jalokin
Hannibal var originalt livvagt for Kong Jalokin. Han befandt sig derfor, til stort set hver en tid, i kongens tronsal, hvor kongen også var. Om natten holdt han som oftest vagt foran Jalokins værelse. Til tider havde han dog også fri, mens andre livvagter arbejdede. I sin fritid brugte han en del tid på at tegne, og han var  af den grund en ganske god tegner. På et tidspunkt blev øglen Jerry gjort til livvagt, sandsynligvis ikke så længe efter at Hannibal blev. Trods at Jerry var yngre og nyere end Hannibal blev han dog hurtigt gjort til Jalokins øverste vagt, grundt favoritisme. Hannibal accepterede dog dette, og han og Jerry ville ofte være makkere, og stå sammen i tronsalen.

TBA 2
Hannibal var til stede da Constantine besøgte Jalokin, for at foreslå en alliance mellem øglerne og elverne. Da Kong Jalokin vendte sig mod Jerry og spurgte ham om hans mening om et spørgsmål, var Jerry meget overvældet - skønt at han og Jalokin allerede havde et forhold, var det første gang at kongen henvendte sig til ham offentligt. Jerry bad derfor Hannibal om at dokumentere øjeblikket ved at lave en tegning af det. Om Hannibal fik lavet tegningen vides ikke.

Hannibal var sandsynligvis til stede under Constantines efterfølgende samtaler med Jalokin i tronsalen.

Hannibals rolle under Slaget om Nyverden kendes ikke. Ulig Jerry var han, og kongens andre livvagter, ikke ved kongens side under selve slaget. Hannibal kæmpede muligvis sammen med øglesoldater andetsteds i slaget. Hvis han gjorde, holdt han sandsynligvis en høj rang. Det er også muligt at han blev tilbage, og beskyttede de medlemmer af kongens hof der ikke drog ud i krigen.

Hannibal gjorde ikke noget for at stoppe henrettelsen af Kong Jalokin efter oprøret, foråsaget af kongens kujonagtige opførsel under slaget. Ligesom andre øgler mente han at kongen ikke fortjent at leve, efter at have forrådt sit folk. Efter Jalokins død blev Hannibals tidligere makker, og antagelige ven, Jerry udnævnt til konge. Jerry lod ikke blot Hannibal beholde sin plads som livvagt, men forfremmede ham endda til øverste kongelige livvagt.

TBA 3
Jerry medbragte Hannibal som sin livvagt da han rejste til Kongenernes Møde for at diskutere Orme situationen med Matophes. Hannibal blev i Menneskenes Rige med Dr. Dino og Jerry i de dage de opholdte sig der.

Da Jerry blev sendt ud for at finde Rose, og overtale hende til at blive en del af Eskadrille 2, tog han Hannibal med sig som livvagte. Hannibal var til stede under samtalen med Poul Haraldsen i Skeldvogt, og da et orkerbarn tiggede penge af Jerry og Dr. Dino uden for Antropolis, men forholdt sig fuldkommen tavs gennem det hele. Hannibal var stadig til stede da øglerne fandt og konfronterede Rose. Rose endte med at acceptere sin plads i Eskadrille 2, men krævede at de ville få nogen til at passe på hendes meget gamle bedstemor. Jerry sendte derfor Hannibal til Købstad for at hyre en plejerske til bedstemoren, mens de to andre øgler tog tilbage til Menneskenes Rige med Rose. Det kan antages at Hannibal havde succes med sin opgave, og derefter vendte tilbage til Jerry.